**РЕПУБЛИКА БЪЛГАРИЯ**

**ЧЕТИРИДЕСЕТ И ЧЕТВЪРТО НАРОДНО СЪБРАНИЕ**

**КОМИСИЯ ПО ЗЕМЕДЕЛИЕТО И ХРАНИТЕ**

**НЕЧЕТЕНИ ТЕКСТОВЕ В ПЛЕНАРНА ЗАЛА НА ЗАСЕДАНИЕ,**

**ПРОВЕДЕНО НА 28.02.2018 ГОДИНА (СРЯДА)**

**Д О К Л А Д**

***Относно:* Законопроект за изменение и допълнение на Закона за Селскостопанската академия, № 802-01-6, внесен от Министерския съвет на 23 януари 2018 г., приет на първо гласуване на 08 февруари 2018 г.**

***Проект!***

***Второ гласуване***

**З А К О Н**

**за изменение и допълнение на Закона за Селскостопанската академия**

(обн., ДВ, бр. 113 от 1999 г.; изм. и доп., бр. 15 от 2003 г., бр. 43 и 54 от   
2008 г., бр. 10, 74 и 99 от 2009 г., бр. 78 от 2010 г., бр. 15 и 68 от 2013 г. и бр. 58 от 2017 г.)

**Комисията подкрепя текста на вносителя за наименованието на закона.**

**§ 2.** Член 2а се изменя така:

„Чл. 2а. Селскостопанската академия разработва Стратегия за научноизследователска, научно-приложна, иновативна и внедрителска дейност в областта на аграрния сектор, която се приема от управителния съвет и се утвърждава от министъра на земеделието, храните и горите. Стратегията се актуализира на всеки 3 години.“

**Комисията подкрепя текста на вносителя за § 2, който става § 3.**

**§ 12.** Приложение № 1 към чл. 6, ал. 2 се отменя.

**Комисията подкрепя текста на вносителя за § 12, който става § 14.**

**§ 17.** Изменението по бюджета на Министерството на земеделието, храните и горите и отчитането на прехвърлянето на активите и пасивите между Министерството на земеделието, храните и горите и Селскостопанската академия се извършва в тримесечен срок от влизането в сила на този закон в съответствие с чл. 172 от Закона за публичните финанси.

**Комисията подкрепя текста на вносителя за § 17, който става § 18.**

**§ 18.** В Закона за счетоводството (обн., ДВ, бр. 95 от 2015 г.; изм. и доп., бр. 74, 95 и 97 от 2016 г. и бр. 85, 92 и 97 от 2017 г., бр. 15 от 2018 г.) в § 1, т. 1 от допълнителните разпоредби след думите „Българската академия на науките“ се поставя запетая и се добавя „Селскостопанската академия“.

**Комисията подкрепя текста на вносителя за § 18, който става § 19.**

**ПРЕДСЕДАТЕЛ НА**

**КОМИСИЯТА ПО ЗЕМЕДЕЛИЕТО И ХРАНИТЕ:**

**ДЕСИСЛАВА ТАНЕВА**